6 ट्रेड की आईटीआई बिल्डिंग को मार्च अंत तक पूरा करने का टारगेट
4 करोड़ रुपए से बन रही सरकारी आईटीआई की नई बिल्डिंग को तैयार करने 31 मार्च का टारगेट पीआईयू ने दिया। 6 ट्रेड वाली आईटीआई बिल्डिंग पचमढ़ी रोड औद्योगिक क्षेत्र परिसर में 2 एकड़ जमीन पर बन रही है। बिल्डिंग बनने से आईटीआई में पढ़ने वाले विद्यार्थियों को सुविधा मिलेगी। भोपाल की नारंग कंस्ट्रक्शन कंपनी बिल्डिंग का निर्माण करा रही है। शासन यहां ट्रेड भी बढ़ाएगा। बिल्डिंग का निर्माण 80 फीसदी पूरा हो गया है। फिनिशिंग, बिजली फिटिंग, छत आदि काम रह गए हैं। शनिवार को पीआईयू के चीफ इंजीनियर डीपी पटेल ने बिल्डिंग निर्माण का जायजा लेकर बिल्डिंग मार्च अंत तक कंपलीट करने के लिए निर्देश दिए। बिल्डिंग का काम अप्रैल तक होने की उम्मीद है। बिल्डिंग का निर्माण शुरू हुए 1.5 साल हो गया है। जमीन और बिजली तार शिफ्टिंग सहित भुगतान संबंधी समस्याओं से दिक्कतें हुईं। डबल स्टोरी बिल्डिंग में 8 वाय 42 मीटर की दो वर्क शॉप और करीब 20 बड़े कमरे बन रहे हैं। आईटीआई में दो ट्रेड इलेक्ट्रिशियन और कम्प्यूटर चल रहे हैं। 70 विद्यार्थी अध्ययनरत हैं। ट्रेड बढ़ने के बाद ग्रामीण युवक-युवतियों काे तकनीकी पढ़ाई में सुविधा बढ़ जाएगी। विद्यार्थी 10वीं और 12वीं के बाद डिप्लोमा कोर्स करते हैं। अभी आईटीआई की कक्षाएं औद्योगिक क्षेत्र की पुरानी बिल्डिंग में लग रहीं हैं।
पिपरिया। निर्माणाधीन सरकारी आईटीआई बिल्डिंग।
नई बिल्डिंग में ये होंगी सुविधाएं
डबल स्टोरी नई बिल्डिंग में 10 कमरे नीचे और 10 कमरे ऊपरी हिस्से में बन रहे हैं। इसके अलावा वर्कशॉप के लिए बड़े हॉल भी होंगे। जिसमें आईटीआई के विद्यार्थी मशीनी प्रयोग भी कर सकेंगे। बिल्डिंग बनने के बाद ट्रेड बढ़ेंगे जिसके बाद शैक्षणिक स्टाफ और अन्य सुविधाएं आईटीआई विद्यार्थियों को मिलेंगी।
6 ट्रेड वाली बिल्डिंग बन रही है
ठेकेदार को बिल्डिंग 31 मार्च तक पूरा करने के लिए टारगेट दिया है। बहुत संभावित है। मार्च अंत तक बिल्डिंग तैयार होकर सुविधा मिल जाएगी। 6 ट्रेड वाली बिल्डिंग बन रही है। अशरफ हुसैन, सहायक परियोजना यंत्री, पीआईयू, होशंगाबाद
hin_Deva hin_Deva awa_Deva hin_Deva hin_Deva hin_Deva hin_Deva